Ego Henricus, Dei gratia Trecensis episcopus, notum volo fieri omnibus hominibus quod Richerius Vitulus, dedit ecclesiæ Pontiniacensi et fratribus ibidem Domino servientibus, laudantibus filiis ejus Roberto et................ quicquid habebat in nemore quod dicitur Sancti-Stephani, scilicet a Cirilliaco usque Saiant, et etiam sicut portat fossatus Senonicus versus Challiacum; et insuper totam usuariam nemorum omnium suorum que habebat in Otta. Hujus donationis testes sunt: Gosbertus, frater Drogonis Strabonis, de cujus casamento tenebat ista memoratus Richerius; Galterius de Penthecosten; Garnerius de Fagio; Gosbertus Venator et Guibertus, frater ejus. Item frater ejus Iterius; Evrardus de Villamauri et Galterius Bozacredus monachus. Actum anno Incarnationis Dominice Mº Cº XLº IXº. Et ut istarum donationum tenor perpetuo ratus, inviolatusque permaneat, presentes apices auctoritatis nostre sigillo munivimus.